**PREZENTAREA SINTETICĂ A PROGRAMULUI DE STUDIU**

***LIMBA ŞI LITERATURA ROMÂNĂ – LIMBA ŞI LITERATURA ENGLEZĂ***

Misiunea programului de studii ***LIMBA ŞI LITERATURA ROMÂNĂ – LIMBA ŞI LITERATURA ENGLEZĂ***este aceea de a forma specialişti în domeniul filologiei ale căror competențe profesionale, atitudini şi valori să răspundă cerinţelor mediului socio-economic şi cultural actual. Pentru îndeplinirea acestei misiuni, programul aplică prin disciplinele pe care le propune, aspecte ale cercetării teoretice din aria studiilor de limbă/comunicare şi a celor culturale la problematica şi realităţile actuale. Programul a pornit de la următoarele necesităţi identificate în urma unei analize a contextului socio-academic:

• Necesitatea revigorării ofertei educaţionale a Universităţii în domeniul filologiei ca urmare a scăderii dramatice a numărului de studenţi în acest domeniu în ultimii ani.

• Necesitatea unui program de licenţă care să însumeze direcţiile de cercetare a unui număr cât mai mare de membri ai Departamentului de Filologie construind astfel o punte interdisciplinară între diversele interese de cercetare ale acestora.

• Necesitatea promovării mai ferme a limbii engleze atât la nivel de universitate cât şi la nivel local şi regional.

Măsurile de susţinere a programului de studii ***LIMBA ŞI LITERATURA ROMÂNĂ – LIMBA ŞI LITERATURA ENGLEZĂ***se înscriu în strategia globală a Universităţii şi în misiunea asumată de aceasta, cu accent pe două acţiuni strategice:

• Consolidarea programelor de studii din structura actuală, în paralel cu continua adaptare a programelor de studii la nevoile pieţei, la toate nivelele de studii (licenţă, master, doctorat), orientate interdisciplinar şi conectate la cererea actuală şi transformările previzibile pe piaţa muncii; (*Plan strategic instituţional 2014­-2018,* p. 9)

• Organizarea de programe de studii în limbi străine, adresate potenţialilor studenţi din Europa şi din alte zone ale lumii; (*Plan strategic instituţional 2014­-2018,* p. 3)

Astfel, pornind de la necesitățile identificate ca urmare a analizei contextului socio-academic, programulîşi propune să concretizeze celedouă acţiuni strategice stabilite de Universitate prin atingerea următoarele obiective:

*1. Formarea de specialişti în domeniul filologiei a căror calificare să răspundă cererii actuale pe piața muncii.*

În acest sens, programul pregăteşte specialişti în comunicare şi relaţii interculturale răspunzând astfel nevoii de personal calificat atât în firmele internaţionale din zonă cât şi în instituţiile publice aflate în proces de globalizare.

2. *Crearea unui nucleu de cercetare interdisciplinară care să concentreze direcţiile de cercetare ale unui număr cât mai mare de membri ai Departamentului de Filologie.*

Este cunoscut caracterul eterogen din punct de vedere a cercetării al unui departament de filologie, ale cărui diverse direcții de cercetare se înscriu de regulă într-una dintre cele două arii generale tradiționale, limbă/comunicare sau literatură/studii culturale. Această linie de licență oferă membrilor Departamentului de Filologie din universitate oportunitatea de a colabora, stabilind astfel o bază comună de cercetare,ceea ce îi conferă programului de studii un caracter interdisciplinar. În plus, programul are și o latură aplicativă în sensul în care, prin curriculumul pe care îl propune, aplică principiile şi metodele cercetării teoretice din aria studiilor de limbă/comunicare şi a celor culturale la problematica şi realităţile actuale.

*3. Promovarea substanţială a limbii engleze atât la nivel de universitate cât şi la nivel local şi regional.*

Pentru atingerea acestui obiectiv, cursurile şi seminariile programului de faţă vor fi susţinute în marea majoritate în limba engleză[[1]](#footnote-1), ceea ce implică următoarele:

• Sporirea competenţelor profesionale ale absolvenţilor prin crearea unui context propice unei creşteri semnificative a competenţelor de comunicare în limba engleză ale acestora contribuind astfel la îmbunătăţirea nivelului de calificare pe plan local şi regional.

• Lărgirea ofertei educaționale a Universităţii către potenţialii studenţi internaţionali prin adăugarea unui program de studii a cărui personal didactic este alcătuit din specialişti în limba engleză.

1. Excepție fac desigur cursurile din trunchiul comun, cursurile facultative de limbă germană și franceză, cu mențiunea că in cazul celui de al doilea, există posibilitatea învățării limbii franceze prin intermediul limbii engleze. [↑](#footnote-ref-1)